அப்பறம் நான், மரம் அறுக்குற பட்டறை வெச்சேன். அதுல 10 வருஷமா நல்ல வருமானம் கிடைச்சுது. இடையில மின்சாரத் தட்டுப்பாடு அதிகமானதும், அதுலயும் சிக்கல். அப்போதான் வருமானம் தடைபட்டுடக்கூடாதுனு திரும்பவும் மீன் வளர்ப்புல இறங்கிட்டேன். அப்பா வெச்சிருந்த மீன் குளத்துல வேலை செஞ்சதுல, புல் கெண்டை ரகம் நல்லா வளர்ந்ததை அனுபவப்பூர்வமா பாத்திருந்தேன். அதனால, அந்த ரகத்தைத்தான் அதிகமா வளர்க்கணும்னு முடிவெடுத்தேன். இதுல புது தொழில்நுட்பங்களைத் தெரிஞ்சுக்கிறதுக்காக திருவண்ணாமலை, தஞ்சாவூர், சாத்தனூர் அணை, மோர்தானா அணைனு மீன் வளர்ப்பு பயிற்சி கொடுக்குற எல்லா இடங்களுக்கும் போய், பயிற்சி எடுத்துக்கிட்டேன். இதன் மூலமா நோய் தடுப்பு முறைகளைத் தெளிவா கத்துக்கிட்டேன்.